*Quigley Match Montana*

***PRAVIDLÁ***

Na Quigley Match máme iba dve pravidlá

1. Bavme sa
2. Robme to bezpečne

Existuje samozrejme zoznam postupov, ktoré musí každý účastník závodu rešpektovať, aby sme mohli zabezpečiť efektívny priebeh súťaže.

***BEZPEČNOSŤ***

Vždy dodržuj pravidlá zaobchádzania so strelnou zbraňou!

Každý účastník je zároveň bezpečnostný dozor. Upozorňuj na nedostatky. Neignoruj ich. Pamätaj, že na Quigley štartuje veľa mladých a nových neskúsených strelcov. Ak nič nepovieš (špeciálne počas tréningu), tak môžeš byť príčinou nehody neskôr. V momente, kedy je puška vybratá z obalu, záver musí byť otvorený a v komore musí byť vsunutý indikátor prázdnej komory alebo hadička na vyfukovanie spalín z hlavne.

Iba keď je puška na palebnej čiare a v podpornej vidlici, tak iba vtedy môže byť zatvorený záver na náboji v komore. Taktiež je preferované, ak sa nastavovanie mieridiel a čistenie robí na palebnej čiare s puškou vo vidlici. Vyžadované minimum je hlaveň nasmerovaná k terčom.

Strelci budú z palebnej čiary stiahnutí v momente, kedy sa vyskytnú blesky v okruhu 12km od strelnice. Najlepšia ochrany pred bleskami je vo vozidle.

Predtým ako začneš trénovať, sa ubezpeč, že nie je vyvesená vlajka(znak) – „strelnica je uzatvorená“ a že je vyvesená vlajka – „strelnica otvorená“.

***POSTUPY***

Priebeh streľby:

Súťaž pozostáva zo šiestich gong terčov vo vzdialenosti od 805 do 350yardov. Na päť terčov sa strieľa v sede za použitia podpornej vidlice(sú povolené iba dve nohy). Na terč vo vzdialenosti 350 yardov sa strieľa v stoji bez opory. Tento terč sa volá off-hand (z ruky - ďalej už iba off-hand). Na každý terč sa strieľa 8 rán bez nástrelu. Celkovo 48 rán počas celého závodu. Výstrel je hodnotený ako „zásah“ alebo „miss“, ktoré ohlasujú zapisovači.

Organizácia strelcov:

Súťažiaci strelci budú rozdelení do skupín. Každá skupina bude označená písmenom a farbou(napr. C - červená). Každej skupine bude pridelený rozhodca a zapisovateľ. Sú dve palebné postavenia na ktorých sú umiestnené dva identické terče. Jeden strieľa skupina napr. žltá a druhý skupina červená.

Budeš zaradený do skupiny, keď sa zaregistruješ do súťaže. Premyslite si s kým chcete strieľať, aby sa uľahčil proces rozdelenia.

Postup streľby:

Palebná čiara je organizovaná tak, aby mohla jedna skupina strieľať, zatiaľ čo druhá sa pripravuje. Buď na palebnej čiare včas aby si bol pripravený strieľať s tvojou skupinou (je to tvoja zodpovednosť). Na palebnej čiare môžu byť iba strelci a pozorovatelia. Všetci ostatní sa budú zdržiavať mimo. Každý strelec družstva vystrelí na terč v rotácií, až pokiaľ nevystrelí každý strelec osem rán na terč. V priebehu súťaže nie sú žiadne nástrelné rany. Keď je volané tvoje meno, buď pripravený vystreliť. Nečakaj na lepšie podmienky. PRÁVE ROZDIELNE PODMIENKY OD VÝSTRELU K VÝSTRELU ROBIA Z QUIGLEY TÚ PRAVÚ VÝZVU. Na základe hlásenia z rádiostanice zapisovateľ po výstrele zahlási „zásah“ alebo „miss“. V prípade, že rádiostanica nefunguje zásah bude vyhodnotený na základe pozorovateľa. Počúvaj hodnotenie výstrelu a ak nesúhlasíš, ihneď sa ozvi. Ostaní strelci môžu v tomto momente pomôcť na základe svojho vlastného pozorovania. Do úvahy sa budú brať iba pozorovania iných pozorovateľov ale nie strelcovho pozorovateľa. Po poslednom výstrele na terč, zapisovateľ zahlási počet zásahov tohto terča u každého strelca. ZNOVA! Ak nesúhlasíš, ozvi sa okamžite. V momente kedy skupina opustí palebnú čiaru, výsledky sú nemenné. Strelec, ktorý v priebehu súťaže zasiahne ten ktorý terč plným počtom 8 zásahov, dostane od pozorovateľa ocenenie – odznak (na klobúk) „eight-straight“(„rovných osem“). Ak je tvoja skupina na palebnej čiare pripravené na streľbu a vyhodnocovanie a ty meškáš, streľba začne bez teba. Nebude sa na teba čakať. Až budeš pripravený na streľbu, oznám to zapisovateľovi. Môžeš sa zapojiť do rotácie, ale výstrely ktoré si už zmeškal sa ti vyhodnotia ako miss bez možnosti opravy. V prípade mechanickej poruchy ak si schopný túto odstrániť dovtedy než tvoja skupina ukončí rotáciu na terči, bude ti umožnené tento terč dostreliť. V prípade úplného zlyhania zbrane, je povolené aby si si požičal inú zbraň a s touto dokončil súťaž.

Off-hand terč:

Každý strelec musí stáť na svojom off-hand postavení aby sa napomohlo dodržiavaniu bezpečnosti a bolo zabezpečené, že všetky hlavne budú neustále nasmerované k terčom. Malí strelci môžu použiť na off-hand terč krížové palice, ale nemôžu byť potom zaradení do súťaže o najlepšieho mladého strelca, pretože mali túto výhodu. Mladý strelec, ktorý neudrží pušku môže použiť krížové palice, ale na off-hand terči mu bude počítaná nula zásahov.

Natieranie, opravy a uzatvorenie palebnej čiary:

Tri hlasité zatrúbenia sirény znamenajú, že strelnica sa uzatvára. Po tomto signály nesmie byť na palebnej čiare nikto. Jedno zatrúbenie sirény znamená, že strelnica je znova otvorená. Terč č.4 (Diamant) bude vždy pred každou novou skupinou čerstvo natretý. Pretože každá skupina strieľa v inom čase, terče budú natierané náhodne aby sa predišlo tomu, že niektorá skupina bude mať vždy čerstvo natretý terč. ŠPINAVÉ TERČE SÚ SÚČASŤOU QUIGLEY VÝZVY. Očakávaj preto, že tvoj pozorovateľ nebude schopný definovať, kam na terči dopadajú tvoje strely. Uzatvorenie strelnice z dôvodu počasia bude prebiehať rovnako. V prípade blesku v okolí strelnice, siréna zaznie päť krát. Skry sa vo svojom vozidle, ktoré ti poskytne najlepšiu ochranu. Jedno veľmi dlhé zatrúbenie sirény znamená mimoriadnu situáciu, kedy všetci strelci zastavia paľbu a presunú sa za palebnú čiaru pre ďalšie inštrukcie.

Iné:

Prosím nepoužívajte rodinné rádiostanice. Všetky frekvencie sú vyhradené pre súťaž.

Opierky na stoličkách na palebnej čiare môžu byť použité iba u osôb, u ktorých si to vyžaduje zdravotný stav a nemohli by inak štartovať.

Pri rozhodujúcich skóre, kde je rovnaký počet zásahov, rozhoduje vyšší počet zásahov off-hand a ak aj tam je rovnaký počet zásahov tak potom vyšší počet zásahov na najvzdialenejší terč. Ak by sa jednalo o úplnú zhoda pre celý šampionát, bude rozhodovať rozstrel – shoot off na off-hand terč spôsobom – rýchla smrť. Všetky ostatné zhody budú rozhodnuté hodením mince.

Pri čakaní na občerstvenie dajte prosím prednosť zapisovateľom, aby sa tak uľahčil ich skorý návrat na palebnú čiaru.

Vždy po skončení streľby si po sebe poupratuj! Nenechaj druhého aby musel po tebe čistiť tvoj neporiadok.